
	1.0 Likumi.lv (22.11.2025.)

	Izsludināšana: 26.01.2026. 12:50

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 30.01.2026.)
Vēršam uzmanību, ka gadījumā, ja tāmes grozījumu dēļ atbalsta pretendentam palielinās piešķiramā de minimis atbalsta apmērs, Komisijai ir jāpārvērtē no jauna atbalsta pretendenta atbilstība piemērojamā de minimis regulējuma nosacījumiem un jāpieņem jauns lēmums par de minimis atbalsta piešķiršanu. Šobrīd no anotācijas nevar nolasīt to, ko Zemkopības ministrija skaidro izziņas 6.punktā, līdz ar to lūdzam precizēt anotāciju, precīzi aprakstot, ka MK noteikumu 137.1 punkta gadījumā, komisija pārvērtēs atbalsta pretendenta atbilstību de minimis piešķiršanas nosacījumiem uz papildus atbalsta piešķiršanas brīdi, papildinot noteikumu projektu ar attiecīgo normu.

Piedāvātā redakcija
-
	Ņemts vērā
Precizēta anotācijas 1.3. sadaļa un noteikumos Nr. 126 iekļautais 137.1 punkts.
	Anotācija (ex-ante)
1.3. Pašreizējā situācija, problēmas un risinājumi

	Izsludināšana: 15.01.2026. 11:43

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 19.01.2026.)
Attiecībā uz noteikumu projektā paredzēto atbalsta pasākumu “kvalitatīvas sēklas sagatavošanai un izmantošanai” norādām, ka atbalsts ir nodrošināms saskaņā ar Valsts augu aizsardzības dienesta cenrādi, lai neveidotu situāciju, ka par līdzvērtīgu pakalpojumu no valsts budžeta līdzekļiem atbalsta veidā paredzēts samaksāt vairāk nekā tiktu samaksāts, ja par pakalpojumu nebūtu pieejams valsts atbalsts, tādējādi radot nevienlīdzīgu attieksmi saistībā ar to, kas ir izmaksu segšanas avots. Papildus norādām, ka saskaņā ar likumu “Grozījumi Likumā par budžetu un finanšu vadību” (1080/Lp14), kas pieņemts Saeimā 03.12.2025. un stājies spēkā 01.01.2026.,  Likuma par budžetu un finanšu vadību 5.panta divpadsmitā daļa papildināta ar norādi, ka valsts tiešās pārvaldes iestāžu sniegto maksas pakalpojumu cenrāžus privāto un publisko tiesību jomā apstiprina ministrs vai citas centrālās valsts iestādes vadītājs, ja citos likumos nav noteikts citādi. Ņemot vērā minēto, Zemkopības ministrijai jānodrošina, ka vienlaikus ar atbalsta pasākumu, kas paredzēts šajā noteikumu projektā, tiktu nodrošināts, ka ir aktualizēts Valsts augu aizsardzības dienesta cenrādis.
Attiecīgi lūdzam pārskatīt un precizēt anotācijas 1.3.sadaļā norādīto informāciju par iepriekš minēto atbalsta pasākumu.
Piedāvātā redakcija
-
	Ņemts vērā
Precizēta anotācijas 1.3. sadaļa.
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 19.01.2026.)
Lūdzam anotācijas 3.sadaļas 6.punktā precizēt sniegto informāciju, lai skaidri sniegtu informāciju, ka 7 717 986 euro ir šī noteikumu projekta īstenošanai paredzētais finansējums, kas ir tikai daļa no Zemkopības ministrijas budžeta apakšprogrammā 21.01.00 "Valsts atbalsts lauksaimniecības un lauku attīstībai" 2026.gadam paredzētā finansējuma.
Piedāvātā redakcija
-
	Ņemts vērā
Precizēts anotācijas 3. sadaļas 6. punkts.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	4.
	Noteikumu konsolidētā versija
2.1 Ja kādā pasākumā finansējuma apmērs ir nepietiekams, bet citā pasākumā izveidojas finansējuma atlikums, zemkopības ministrs ir tiesīgs lemt par finansējuma pārdali starp pasākumiem un apakšpasākumiem, nepārsniedzot šajos noteikumos noteikto kopējo finansējuma apmēru.
	Iebildums (FM - 19.01.2026.)
Ja Ministru kabineta noteikumu līmenī ir noteikts finansējuma sadalījums pa pasākumiem, nosakot to konkrētā apmērā, tad arī Ministru kabineta līmenī ir iespējams lemt par tā precizēšanu. Ja ar noteikumu projektu ir plānots noteikt tiesības zemkopības ministram lemt par finansējuma sadalījumu pa pasākumiem, tad būtu precizējams noteikumu 2.punkts, proti, nosakot tikai noteikumos iekļauto pasākumu īstenošanai kopējo finansējumu, norādot, kādiem pasākumiem tas izmantojams, vienlaikus nenorādot finansējuma sadalījumu pa pasākumiem, bet nosakot tiesības to apstiprināt ar zemkopības ministra rīkojumu. Tādā veidā tiktu mazināts anotācijā minētais administratīvais slogs jau ar sākotnēji apstiprināšanai virzāmo noteikumu projektu.
Attiecīgi lūdzam izvērtēt un precizēt.
Piedāvātā redakcija
-
	Ņemts vērā
Svītrots punkts par to, ka zemkopības ministrs ir tiesīgs lemt par finansējuma pārdali starp pasākumiem un apakšpasākumiem. Zemkopības ministrijas ieskatā pretendentam ir būtiski, lai vienkopus būtu pieejama visa informācija par atbalsta pasākumiem – gan par pieejamo finansējumu, gan par atbalsta nosacījumiem, tāpēc pasākumu īstenošanai pieejamais finansējums saglabāts noteikumu projektā. Jāņem vērā arī tas, ka apakšpasākumiem pieejamais finansējums noteikts ne tikai noteikumu Nr. 126 2. punktā, bet arī daudzviet citur noteikumu tekstā, piemēram 21.1.4. apakšpunktā un citos punktos.
	Noteikumu konsolidētā versija
-

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 19.01.2026.)
Lūdzam nodrošināt, ka anotācijas 1.3. apakšsadaļa tiesību normu adresātam nodrošina pilnīgu projekta izpratni. Piemēram, lūdzam skaidrot pamatojumu tam, kāpēc tieši attiecībā uz bioloģiskās lauksaimniecības kontroles sistēmā iekļautām personām piemērojama atkāpe maksu par sēklu kvalitātes novērtēšanu sertifikācijai nepiemērot vienu reizi katrai sēklu partijai, vai to, kā praktiski tiks īstenots no projekta 2. punkta izrietošais process, sabiedrības informēšana par to, vai no lēmuma izrietošo izmaiņu pastāvēšana līdzās Ministru kabineta 2025. gada 25. februāra noteikumos Nr. 126 "Kārtība, kādā piešķir valsts atbalstu lauksaimniecībai" jau noteiktajam vai to salāgošana. Proti, tieši šo noteikumu 2. punktā ir noteikti visi pasākumi un konkrēts uz tiem attiecināmais finansējums. Attiecīgi, ja tiek plānots pieņemt atsevišķus ministra lēmumus par izmaiņām attiecināmajā finansējumā, nav gūstama pārliecība par informētību par pasākumiem pieejamo finansējumu.
Kā arī lūdzam atsauces uz Eiropas Savienības tiesību aktiem noformēt atbilstoši Ministru kabineta 2009. gada 3. februāra noteikumiem Nr. 108 „Normatīvo aktu projektu sagatavošanas noteikumi” 4. nodaļai. Atsaucē uz Eiropas Savienības tiesību aktu lūdzam norādīt šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē.
Piedāvātā redakcija
-
	Ņemts vērā
Precizēta anotācijas 1.3. sadaļa par bioloģiskās lauksaimniecības kontroles sistēmā iekļautām personām, kā arī Eiropas Savienības tiesību aktu atsaucēm. No noteikumu projekta svītrots punkts par to, ka ministrs var lemt par finansējuma pārdali starp pasākumiem un apakšpasākumiem. 
	Anotācija (ex-ante)
1.3. Pašreizējā situācija, problēmas un risinājumi

	6.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 19.01.2026.)
Aicinām precizēt anotācijas 5.4. apakšsadaļas 1. tabulu, ņemot vērā, ka atbilstoši projekta 10. punkta redakcijai tiek ieviesta ne vien Komisijas 2022. gada 14. decembra Regulas (ES) 2022/2472, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu lauksaimniecības un mežsaimniecības nozarē un lauku apvidos atzīst par saderīgu ar iekšējo tirgu, 21. panta 3. punkta "a" apakšpunkts un 8. punkts, bet viss 21. punkts kopumā.
Piedāvātā redakcija
-
	Ņemts vērā
Precizēta anotācijas 5.4. sadaļas 1. tabula.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	7.
	Noteikumu konsolidētā versija
137.1 Ja kādā no tāmes izmaksu pozīcijām grozījumu apmērs pārsniedz 10 procentus vai ja iecerētas izmaiņas pasākuma īstenošanas norisē, pretendents ne vēlāk kā 10 darbdienas pirms plānoto darbību uzsākšanas iesniedz Zemkopības ministrijā izskatīšanai tehniskā atbalsta komisijā informāciju par tāmes grozījumiem un paredzētajām izmaiņām.
	Priekšlikums (FM - 19.01.2026.)
Vēršam uzmanību, ka gadījumā, ja tāmes grozījumu dēļ atbalsta pretendentam palielinās piešķiramā de minimis atbalsta apmērs, Zemkopības ministrijai ir jāpārvērtē no jauna atbalsta pretendenta atbilstība piemērojamā de minimis regulējuma nosacījumiem. Lūdzam atbilstoši ar atbilstošu nosacījumu papildināt MK noteikumu 4.2.sadaļu un atbilstoši papildināt anotāciju. 
Piedāvātā redakcija
-
	Ņemts vērā
Papildināta anotācijas 1.3. sadaļa un precizēts 137.1 punkts. 
	Noteikumu konsolidētā versija
137.1 Ja kādā no tāmes izmaksu pozīcijām grozījumu apmērs pārsniedz 10 procentu vai ja iecerētas izmaiņas pasākuma īstenošanas norisē, atbalsta saņēmējs ne vēlāk kā 10 darbdienas pirms plānoto darbību uzsākšanas iesniedz Zemkopības ministrijā izskatīšanai tehniskā atbalsta komisijā informāciju par tāmes grozījumiem vai paredzētajām izmaiņām. Ja tāmes grozījumu dēļ atbalsta saņēmējam palielinās piešķiramā de minimis atbalsta apmērs, tehniskā atbalsta komisija no jauna izvērtē un pārbauda atbalsta saņēmēja atbilstību de minimis atbalsta nosacījumiem.

	8.
	Noteikumu konsolidētā versija
137.1 Ja kādā no tāmes izmaksu pozīcijām grozījumu apmērs pārsniedz 10 procentus vai ja iecerētas izmaiņas pasākuma īstenošanas norisē, pretendents ne vēlāk kā 10 darbdienas pirms plānoto darbību uzsākšanas iesniedz Zemkopības ministrijā izskatīšanai tehniskā atbalsta komisijā informāciju par tāmes grozījumiem un paredzētajām izmaiņām.
	Priekšlikums (TM - 19.01.2026.)
Aicinām pārskatīt projekta 18. punktu, nodrošinot tā korektu un nepārprotamu redakciju. Vēršam uzmanību, ka no projekta kopumā izriet, ka informāciju izskatīšanai Zemkopības ministrijā iesniedz nevis pretendents, bet persona, kurai jau ir atbalsta saņēmēja statuss pirms tas uzsāk plānotās darbības. Lūdzam izvērtēt, vai izmaiņas tāmē vai pasākumā nevar rasties arī īstenošanas procesā, tādā gadījumā aicinām precizēt projektu, jo plānotā redakcija ļauj veikt izmaiņas tikai pirms plānoto darbību uzsākšanas.
Tāpat, lūdzam izvērtēt arī to, vai redakcijā korekti norādīts uz "izmaiņām pasākuma īstenošanas norisē". Proti, atbilstoši skaidrojumam, pasākuma norise ir plānotās darbības un to ilgums, kas drīzāk saprotams kā pasākuma saturs.
Visbeidzot, lūdzam izvērtēt vai daļā "[..] komisijā informāciju par tāmes grozījumiem un paredzētajām izmaiņām." saiklis "un" nav aizstājams ar saikli "vai", jo saprotams, ka atbalsta saņēmējs var grozīt vienu vai otru, ne obligāti abus, kā tas saprotams, lietojot saikli "un".
Piedāvātā redakcija
-
	Ņemts vērā
Izvērtēts un precizēts noteikumos Nr. 126 iekļautais 137.1 punkts.
	Noteikumu konsolidētā versija
137.1 Ja kādā no tāmes izmaksu pozīcijām grozījumu apmērs pārsniedz 10 procentu vai ja iecerētas izmaiņas pasākuma īstenošanas norisē, atbalsta saņēmējs ne vēlāk kā 10 darbdienas pirms plānoto darbību uzsākšanas iesniedz Zemkopības ministrijā izskatīšanai tehniskā atbalsta komisijā informāciju par tāmes grozījumiem vai paredzētajām izmaiņām. Ja tāmes grozījumu dēļ atbalsta saņēmējam palielinās piešķiramā de minimis atbalsta apmērs, tehniskā atbalsta komisija no jauna izvērtē un pārbauda atbalsta saņēmēja atbilstību de minimis atbalsta nosacījumiem.



